
פרוטוקול מס' 31

מישיבת ועדת החוקה חוק ומשפט
מיום רביעי, ב' בכסלו, התשנ"ט (10 בנובמבר, 1999) בשעה 10:00




הנוכחים: 



חברי הוועדה:       אמנון רובינשטיין -   היו"ר 
                          



מוזמנים:               עו"ד יפעת רווה - משרד המשפטים
                           
                           משרד הפנים:
                           עו"ד נחמיה אבנרי - לשכה משפטית
                           עו"ד הדסה צנגן - לשכה משפטית
                           עו"ד מרגלית בוטרמן

                           עירית הוד השרון:
                           משה ארז - סגן ראש העיר
                           עו"ד רוני אמיר- יועמ"ש
                           עופר בן צבי -מנהל המחלקה לאיכות הסביבה
                           בני סלע - עוזר גזבר

                        
מנהלת הוועדה:     דורית ואג
קצרנית:                לאה קיקיון 



סדר היום:             צו העיריות (עבירות קנס) (תיקון), התש"ס - 1999 - עירית הוד השרון  אישור הצו

צו העיריות (עבירות קנס) (תיקון), התש"ס- 1999
עירית הוד השרון - אישור הצו


היו"ר אמנון רובינשטיין:
	שלום לכולכם, אני מתכבד לפתוח את ישיבת הוועדה. 

	על סדר היום - צו העיריות, עבירות קנס, תיקון, התש"ס - 1999. עירית הוד השרון. נציג משרד הפנים יציג את הצו. 


נחמיה אבנרי:
	מדובר בעוד צו שהצליח לעבור את כל המשוכות שבדרך.


היו"ר אמנון רובינשטיין:
	אבל עדיין - הקנסות מאד נמוכים כאן. 


נחמיה אבנרי:
	הקנסות הם בשיעור הקיים, אך ברגע שנאשר בשבוע הבא את ההעלאה, כמובן שגם השיעור שלהם יעלה. 


היו"ר אמנון רובינשטיין:
	אני רוצה לשאול - על הנחת אשפה, שאינה אשפת בית, בכלי אשפה שבמקום ציבורי, או הנחה או זריקת אשפה במקום ציבורי או פרטי, שלא לתוך כלי אשפה שהותקן - איזה מין קנס הוא 160 ש"ח? זה הרי מגוחך. 


דורית ואג:
	ביום רביעי הבא יובא לאישור העידכון, בשיעור של 40 אחוז. 


נחמיה אבנרי:
	מדובר על אדם פרטי, למשל, שזורק עטיפה. 


היו"ר אמנון רובינשטיין:
	לא, לא על זה מדובר. מדובר על "הנחת אשפה שאינה אשפת בית, בכלי אשפה של מקום ציבורי או הנחה או הנחה או זריקת אשפה במקום ציבורי או פרטי, שלא לתוך כלי אשפה". איפה נמצאת ההתייחסות למשאית ששופכת פסולת בנייה? 


נחמיה אבנרי:
	בסעיף 35 (ב). 


היו"ר אמנון רובינשטיין:
	יש מישהו שמתנגד להצעה של משרד הפנים? אם כך, אנחנו מאשרים את הצו. 


דורית ואג:
	מה הוא העניין עם המוניות בהוד השרון? 

משה ארז:
	יש אצלנו תחנת מוניות שנמצאת בכביש ראשי. הם חונים במקום שאסור לחנייה, שלא הוקצה להם.


נחמיה אבנרי:
	הטיפול בעניין הוא בסמכות הרשות המקומית, לא בסמכות המשטרה. 


היו"ר אמנון רובינשטיין:
	יש כאן בעיה ארצית, שלמעט במספר קטן מאד של מקומות, הרשויות המרכזיות לא מפעילות את סמכותן. לא המשטרה ולא המשרד לאיכות הסביבה. לעומת זאת, המפקח לא נתן מספיק סמכויות לשלטון המקומי. המגמה שלי כאן היא להגדיל את סמכויות השלטון המקומי, בהיעדר סמכות מרכזית. 

	תודה לכולכם, הישיבה נעולה. 




הישיבה ננעלה בשעה 10:10








